Οικογένεια Βάντερμπιλτ

Η οικογένεια Βάντερμπιλτ, αγγλ.: Vanderbilt είναι μια αμερικανική οικογένεια, που κέρδισε εξέχουσα θέση κατά τη διάρκεια της Επίχρυσης Εποχής. Η επιτυχία των μελών της ξεκίνησε με τις ναυτιλιακές και σιδηροδρομικές αυτοκρατορίες του Κορνήλιου Βάντερμπιλτ και η οικογένεια επεκτάθηκε σε διάφορους άλλους τομείς της βιομηχανίας και της φιλανθρωπίας. Οι απόγονοι του Κορνήλιου Βάντερμπιλτ συνέχισαν να κτίζουν μεγαλειώδεις επαύλεις στην 5η Λεωφόρο της Νέας Υόρκης, πολυτελείς "καλοκαιρινές εξοχικές κατοικίες" στο Νιούπορτ του Ρόουντ Άιλαντ, το ανακτορικό Μπίλτμορ Χάουζ στο Άσβιλ της Βόρειας Καρολίνας, και διάφορα άλλα πολυτελή μέγαρα. Η οικογένεια έκτισε επίσης εξοχικές κατοικίες στο Μπέρκσιρ στη δυτική περιοχή της Μασαχουσέτης: παραδείγματα περιλαμβάνουν το Eλμ Κορτ (Λένοξ και Στόκμπριτζ, Μασαχουσέτη).

Οι Βάντερμπιλτ ήταν κάποτε η πιο πλούσια οικογένεια στις Ηνωμένες Πολιτείες. Ο Κορνήλιος Βάντερμπιλτ ήταν ο πλουσιότερος Αμερικανός μέχρι το τέλος του το 1877. Μετά από αυτό, ο γιος του Γουίλιαμ Χένρυ Βάντερμπιλτ απέκτησε την περιουσία τού πατέρα του, και ήταν ο πλουσιότερος Αμερικανός μέχρι το τέλος του το 1885. Η εξέχουσα θέση των Βάντερμπιλτ διήρκεσε μέχρι τα μέσα του 20ου αι., όταν οι 10 μεγάλες επαύλεις της οικογένειας στην 5η λεωφόρο κατεδαφίστηκαν, και οι περισσότερες άλλες κατοικίες των Βάντεμπιλτ πωλήθηκαν ή μετατράπηκαν σε μουσεία, σε αυτό που αναφέρεται ως "Η πτώση του Οίκου Βάντερμπιλτ".  

Κλάδοι της οικογένειας βρίσκονται στην ανατολική ακτή των Ηνωμένων Πολιτειών. Οι σύγχρονοι απόγονοι περιλαμβάνουν τον Αμερικανό ιστορικό τέχνης Τζον Γουίλμερντινγκ, τον δημοσιογράφο Άντερσον Κούπερ (γιο της Γκλόρια Βάλτερμπιλτ), τον ηθοποιό Tίμοθυ Όλυφαντ, τον μουσικό Τζον Π. Χάμοντ, τον σεναριογράφο Τζέιμς Βάντερμπιλτ και τον Τζέιμς Σπένσερ-Τσώρτσιλ, δούκα του Mάρλμπορω.

 Ιστορία 
μικρογραφία| Ο Κορνήλιος Βάντερμπιλτ, ο ιδρυτής της επιχειρηματικής δυναστείας των Βάντερμπιλτ.
Ξεκινώντας με ένα μόνο σκάφος, μεγάλωσε τον στόλο του μέχρι που ανταγωνίστηκε με τον Ρόμπερτ Φούλτον για κυριαρχία στις πλωτές οδούς της Νέας Υόρκης, με την ενέργεια και την προθυμία του να τού χαρίσει το παρωνύμιο "Κόμοντορ", έναν τίτλο του Πολεμικού Ναυτικού των Ηνωμένων Πολιτειών για έναν καπετάνιο μιας μικρής ομάδας εργασίας. Η εταιρεία τού Φούλτον είχε δημιουργήσει ένα μονοπώλιο στο εμπόριο μέσα και έξω από το λιμάνι της Νέας Υόρκης. Ο Βάντερμπιλτ, με έδρα το Νιου Τζέρσεϊ εκείνη την εποχή, αψήφησε τον νόμο, εισερχόμενος και έξω από το λιμάνι, κάτω από μια σημαία που έγραφε: "Το Νιου Τζέρσεϊ πρέπει να είναι ελεύθερο!" Προσέλαβε επίσης τον δικηγόρο Ντάνιελ Γουέμπστερ για να υποστηρίξει την υπόθεσή του ενώπιον του Ανώτατου Δικαστηρίου των Ηνωμένων Πολιτειών. Ο Βάντερμπιλτ κέρδισε, δημιουργώντας έτσι ένα πρώιμο προηγούμενο για τους πρώτους νόμους των Ηνωμένων Πολιτειών για το διακρατικό εμπόριο.

Ενώ πολλά μέλη της οικογένειας Βάντερμπιλτ είχαν ενταχθεί στην Επισκοπική Εκκλησία,    Ο Κορνήλιος Βάντερμπιλτ παρέμεινε μέλος της Εκκλησίας της Μοραβίας μέχρι το τέλος του.   Η οικογένεια Βάντερμπιλτ ζούσε στο Στέιτεν Άιλαντ μέχρι τα μέσα του 1800, όταν ο Κόμοντορ έκτισε ένα σπίτι στη Γουάσινγκτον Πλέις (στο σημερινό Γκρήνουιτς Βίλατζ). Αν και ο ίδιος κατείχε πάντα ένα σχετικά μέτριο σπίτι, τα μέλη της οικογένειάς του χρησιμοποιούσαν τον πλούτο τους για να κτίσουν υπέροχα μέγαρα. Λίγο πριν από το τέλος του το 1877, ο Βάντερμπιλτ δώρισε 1 εκατομμύριο δολάρια ΗΠΑ (που ισοδυναμεί με  εκατομμύρια δολλάρια το ) για την ίδρυση του Πανεπιστημίου Βάντερμπιλτ στο Νάσβιλ.

Ο Κόμοντορ άφησε το μεγαλύτερο μέρος της τεράστιας περιουσίας του στον μεγαλύτερο γιο του, Γουίλιαμ Χένρυ Βάντερμπιλτ. Ο Γουίλιαμ Χένρυ, ο οποίος επέζησε τού πατέρα του κατά μόλις οκτώ χρόνια, αύξησε την κερδοφορία των μετοχών τού πατέρα του, αύξησε την εμβέλεια του Κεντρικού Σιδηροδρόμου της Νέας Υόρκης και διπλασίασε τον πλούτο των Βάντερμπιλτ. Ήταν ο μόνος κληρονόμος που αύξησε την περιουσία των Βάντερμπιλτ.  Έφτιαξε το πρώτο -από αυτά που θα γίνονταν πολλά- μεγάλο μέγαρα Βάντερμπιλτ στην 5η Λεωφόρο, στο 640. Ο Γουίλιαμ Χένρυ διόρισε τον πρώτο του γιο, Κορνήλιο Β΄, ως τον επόμενο «αρχηγό του Οίκου».

Ο Κορνήλιος Β΄ έκτισε τη μεγαλύτερη ιδιωτική κατοικία στη Νέα Υόρκη, στην 1 West 57th Street, που περιείχε περίπου 154 δωμάτια, σχεδιασμένα από τον Τζορτζ Μπ. Ποστ. Κατασκεύασε επίσης το Μπρέικερς στο Νιούπορτ του Ρόουντ Άιλαντ.

Ο αδελφός τού Κορνήλιου Β', Γουίλιαμ Κίσαμ, έπαιξε επίσης εξέχουσα θέση στις υποθέσεις της οικογένειας. Έκτισε επίσης ένα σπίτι στην 5η Λεωφόρο, και έγινε ένας από τους μεγάλους αρχιτεκτονικούς πάτρωνες της Επίχρυσης Εποχής, προσλαμβάνοντας τους αρχιτέκτονες για τον (τρίτο και επιζώντα) Μεγάλο Κεντρικό Σταθμό. Κατασκεύασε επίσης τη Μαρμάρινη Κατοικία στη λεωφόρο Μπέλβιου 596 στο Νιούπορτ του Ρόουντ Άιλαντ.

Ο Τζορτζ Γουάσινγκτον Β΄ Βάντερμπιλτ, ο 3ος και νεότερος γιος του Γουίλιαμ Χένρυ και ο μικρότερος αδελφός του Κορνήλιου Β΄, προσέλαβε τον αρχιτέκτονα Ρίτσαρντ Μόρις Χαντ και τον αρχιτέκτονα τοπίου Φρέντερικ Λω Όλμστεντ για να κατασκευάσουν το Μπίλτμορ Εστέιτ σε 505.857 στρέμματα κοντά στο Άσβιλ, Βόρεια Καρολίνα. Η έπαυλη των 250 δωματίων, με 16.337,6 τ.μ. δαπέδων, είναι το μεγαλύτερο σπίτι στις Ηνωμένες Πολιτείες.

Ενώ ορισμένοι από τους απογόνους του Κορνήλιου Βάντερμπιλτ κέρδισαν φήμη στις επιχειρήσεις, άλλοι κατέκτησαν εξέχουσα θέση με άλλους τρόπους:

 Ο Άλφρεντ Γκουίν (1877–1915), ήταν επιβάτης στο Λουζιτάνια που πνίγηκε, όταν αυτό βυθίστηκε.
 Ο μεγαλύτερος γιος του Άλφρεντ, από τον πρώτο του γάμο, ο Γουίλιαμ Χένρυ Γ' ήταν Κυβερνήτης του Ρόουντ Άιλαντ.
 Ο δεύτερος γιος τού Άλφρεντ, ο Άλφρεντ Τζούνιορ, έγινε γνωστός κτηνοτρόφος αλόγων και πρεσβύτερος αγώνων.
 Ο γιος τού Γουίλιαμ Κίσαμ, Χάρολντ Στίρλινγκ (1884–1970) κέρδισε τη φήμη ως αθλητής. Εφηύρε τη φόρμα συμβολαίου στο μπριτζ και κέρδισε το πιο πολυπόθητο βραβείο στους αγώνες γιοτ, το Κύπελλο Αμερικής, σε τρεις περιπτώσεις.
 Ο αδελφός τού Χάρολντ, Γουίλιαμ Κίσαμ Β΄ παρουσίασε το Κύπελλο Βάντερμπιλτ για αγώνες αυτοκινήτου.
 Η εγγονή τού Κορνήλιου Β΄, Γκλόρια (1924–2019) ήταν γνωστή καλλιτέχνιδα, σχεδιάστρια, ηθοποιός, συγγραφέας και επιχειρηματίας.
 Ο γιος της Γκλόρια, Άντερσον Κούπερ, είναι δημοσιογράφος βραβευμένος με βραβείο Πήμποντυ και Έμυ, συγγραφέας, τηλεοπτικός παραγωγός, και προσωπικότητα.
 Η κόρη τού Κορνήλιου Β΄, Γκέρτρουντ Γουίτνυ ήταν γλύπτρια, προστάτης τέχνης, συλλέκτρια και ιδρύτρια του Μουσείου Αμερικανικής Τέχνης Γουίτνυ.

 Οικογενειακό δέντρο Βάντερμπιλτ 
μικρογραφία| Πίνακας της οικογένειας Βάντερμπιλτ, 1874.
μικρογραφία| Tο Μπρέικερς, που κτίστηκε το 1892-1895 για τον Κορνήλιο Β΄, Νιούπορτ, Ρόουντ Άιλαντ.
δεξιά|μικρογραφία| Το σπίτι του Φρέντερικ Γουίλιαμ Βάντερμπιλτ, τώρα γνωστό ως Εθνικός Ιστορικός Χώρος Έπαυλης Βάντερμπιλτ, Χάιντ Παρκ, Νέα Υόρκη.
μικρογραφία| Το μαυσωλείο Βάντερμπιλτt στο νεκροταφείο Moραβίας στο Nιου Ντορπ, Στέιτεν Άιλαντ, Νέα Υόρκη.


 Δείτε επίσης 
 Οικογένεια Ροκφέλερ
 Οικογένεια Ρότσιλντ

 Παραπομπές 

 Εξωτερικοί σύνδεσμοι 


Βαντερμπιλτ
Βαντερμπιλτ